K.: Kados tiyang ingkang ngantos purun makatên punika rak nama kenging aral. Tiyang kenging aral wau babaganipun warni-warni, dados kenging ugi ingkang cêpênganipun arta, ngantos purun mêndhêt rêrêksanipun. Walandia manawi sawêg kenging aral, punapa andak botên wontên ingkang purun makatên. Manawi tiyang Jawi limrah, anggènipun ngantos purun ngêlong rêrêksanipun, jalaran balanjanipun sakêdhik.